
PËR DISA NDRYSHIME NË RREGULLOREN “PËR LICENCIMIN DHE USHTRIMIN E VEPRIMTARISË SË BANKAVE DHE DEGËVE TË BANKAVE TË HUAJA NË REPUBLIKËN E SHQIPËRISË”

Në bazë dhe për zbatim të nenit 12, shkronja “a” dhe nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, i ndryshuar; të kreut II, të ligjit nr. 9662, datë 18.12.2006, “Për Bankat në Republikën e Shqipërisë”, i ndryshuar; Këshilli Mbikëqyrës i Bankës së Shqipërisë, me propozimin e Departamentit të Mbikëqyrjes, 
VENDOSI:

1. Në rregulloren “Për licencimin dhe ushtrimin e veprimtarisë së bankave dhe degëve të bankave të huaja në Republikën e Shqipërisë”, miratuar me vendimin nr. 14, datë 11.3.2009, të Këshillit Mbikëqyrës së Bankës së Shqipërisë, të bëhen ndryshimet e mëposhtme:
a) 	Nënpika “ii” e shkronjës “a”, të pikës 2, të nenit 14, ndryshon me përmbajtjen e mëposhtme:
“vlerësimi i përgjithshëm më i fundit i bankës, sipas Sistemit të Vlerësimit të Rrezikut, nuk është “i dobët” ose “i rrezikshëm”; 
b) 		Nënpika “ii”, e shkronjës “c”, të pikës 5, të nenit 19, ndryshon me përmbajtjen e mëposhtme:
“vlerësimi i përgjithshëm më i fundit i bankës, sipas Sistemit të Vlerësimit të Rrezikut, nuk është “i dobët” ose “i rrezikshëm”; 
2. Ngarkohet Departamenti i Mbikëqyrjes për ndjekjen e zbatimit të këtij vendimi.
3. Ngarkohet Departamenti i Kërkimeve për publikimin e këtij vendimi në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
Ky vendim hyn në fuqi 15 (pesëmbëdhjetë) ditë pas botimit në Fletoren Zyrtare të Republikës së Shqipërisë.

